גיא מלמד (1992)

גיא מלמד (נולד ב-21 בדצמבר 1992) הוא כדורגלן ישראלי המשחק בעמדת החלוץ בהפועל חיפה ובנבחרת ישראל. מלמד נולד ברעננה. החל לשחק כדורגל במחלקת הנוער של הפועל כפר סבא, והיה מלך השערים של קבוצת הנוער בעונת 2010/2011 עם 14 שערי ליגה. ב-24 באוקטובר 2011 ערך את הופעת הבכורה שלו בקבוצה הבוגרת, בניצחון 1–0 נגד מכבי אחי נצרת במסגרת גביע הטוטו בו גם הבקיע את שער הבכורה שלו בקריירה. ב-12 בדצמבר 2011 ערך את הופעת הבכורה שלו בליגה הלאומית בהפסד 1–2 להפועל בני לוד. עד סיום העונה ערך בסך הכול עשר הופעות בליגה והבקיע שני שערים. בעונה שלאחר מכן הפך לשחקן הרכב והיה מלך השערים של הקבוצה עם עשרה שערים, אך בסוף העונה ירדה הקבוצה לליגה א'. לקראת עונת 2013/2014 חתם במכבי פתח תקווה. ב-24 באוגוסט 2013 ערך את הופעות הבכורה שלו בליגת העל, כשנכנס כמחליף במשחק מול הפועל רעננה. ב-23 בנובמבר 2013 כבש את שערו הראשון בליגת העל, במשחק מול בני סכנין. מלמד התקשה להשתלב בקבוצה ובינואר 2014 הושאל למכבי הרצליה מהליגה הלאומית, במדיה כבש שישה שערים ב-15 משחקי ליגה. לקראת עונת 2014/2015 חזר למכבי פתח תקווה והפך לשחקן הרכב. בעונה זו כבש ארבעה שערי ליגה, ובעונת 2015/2016 כבש שישה שערים. בעונת 2016/2017 כבש תשעה שערים. ב-4 בספטמבר 2017 חתם לחמש שנים בהפועל באר שבע, ששילמה עבורו 300 אלף אירו. ב-18 בנובמבר 2017 ערך את הופעת הבכורה שלו במועדון, כשנכנס כמחליף במשחק מול הפועל עכו. ב-6 בינואר 2018 כבש את שערו הראשון במדי הפועל באר שבע, במשחק מול מכבי אחי נצרת במסגרת גביע המדינה. בליגה כבש ארבעה שערים ב-16 הופעות בעונת 2017/2018, כולל שלושער במחזור האחרון מול מכבי נתניה, ובסופה זכה עם הקבוצה באליפות. את עונת 2018/2019 פתח בהפועל באר שבע ואף כבש שער במשחק מול עירוני קריית שמונה שהסתיים בתיקו 1–1 במחזור הפתיחה, אך ב-17 בספטמבר 2018 חתם לשלוש שנים במכבי נתניה, במסגרת העסקה בה עבר דיא סבע להפועל באר שבע. ב-29 בספטמבר כבש את שער הבכורה שלו במועדון, בניצחון 4–1 על מ.ס. אשדוד, ועד תום העונה כבש תשעה שערי ליגה במדי מכבי נתניה. מלמד כבש שער מוקדם ומרהיב בבעיטה ממרחק לזכות קבוצתו בגמר גביע המדינה מול בני יהודה, אך נתניה הפסידה בדו-קרב פנדלים לאחר שוויון 1-1 בסיום. ב-4 באוקטובר 2020 חתם בסט. ג'ונסטון מליגת העל הסקוטית. ב-12 בינואר 2021 כבש את שער הבכורה שלו במדי סט. ג'ונסטון, בתיקו 2–2 נגד דנדי יונייטד. ב-31 באוגוסט 2021 חתם לעונה אחת בבני סכנין מליגת העל. ב-17 במאי 2023 חתם לשנתיים בהפועל חיפה. ב-15 בספטמבר 2022 זומן לראשונה לסגל נבחרת ישראל הבוגרת על-ידי המאמן הלאומי אלון חזן, וערך הופעת בכורה ב-27 בספטמבר 2022, כאשר נכנס כמחליף בהפסד במשחק הידידות בחוץ 1–2 למלטה. מלמד הוא בעל דרכון ליטאי. הפועל באר שבע אליפות (ליגת העל): 2017/18 סט. ג'ונסון גביע הליגה הסקוטית: 2020/21 הגביע הסקוטי: 2020/21 מדיה וקבצים בנושא גיא מלמד בוויקישיתוף גיא מלמד, ברשת החברתית אינסטגרם גיא מלמד, באתר ההתאחדות לכדורגל בישראל גיא מלמד, באתר Transfermarkt גיא מלמד, באתר Soccerway גיא מלמד, באתר WorldFootball.net גיא מלמד, באתר FootballDatabase.eu אריאל ימיני, לוויטה פינת המושבה גיא מלמד סוגר עונה: "כאב לי כשכפר סבא ירדה", באתר mynet‏ כפר סבא, 23 במאי 2017 שירי אלג'ם, ‏מלמד חתם ל-5 שנים בב"ש: "מקווה להוכיח", באתר ערוץ הספורט, 4 בספטמבר 2017 מאור רחמני, ‏מלמד חתם, מכבי נתניה קיבלה שני מיליון יורו, באתר ONE‏, 17 בספטמבר 2018 מאור רחמני, ‏רשמית: גיא מלמד חתם בסט. ג'ונסטון הסקוטית, באתר ONE‏, 4 באוקטובר 2020 דורון בן דור, ‏יש חלוץ: גיא מלמד חתם לעונה בבני סכנין, באתר ONE‏, 31 באוגוסט 2021 דורון בן דור, ‏רשמית: גיא מלמד חתם בהפועל חיפה לשנתיים, באתר ONE‏, 17 במאי 2023 יניב טוכמן‏, אצילי, שבירו ואלטמן זומנו לסגל נבחרת ישראל, זהבי ופרץ בחוץ, באתר וואלה, 15 בספטמבר 2022 הצעירה חגגה, הבוגרת התבזתה: נבחרת ישראל הפסידה 2:1 למלטה, באתר וואלה, 27 בספטמבר 2022 Guy Melamed, Worldfootball